افغانستان او امریکا به زر سټرټیجک معاهده لاس لیک کړي
افغانستان کې د امن په موضوع خبرو کې جانان موسازۍ وویل څه رنگ چې غربي هیوادونه افغانستان کې د جنگ نه د سړیه یا وار فټیگ ښکار دي هم دغه رنگ افغانان هم د تیرو څو لسیزو راهسې د جنگونونه سړې شوې دي 
د افغانستان د خارجه وزارت ترجمان وئیلي افغانستان او امریکا به زر د اوږد مهاله همکارۍ د پاره سټراټیجیک معاهده لاس لیک کړې. دا خبرې د افغانستان د خارجه وزارت ترجمان جانان موسازۍ د وائس اف امریکا ریډیو سره یوه مرکه کې کړې دي. جانان موسا زۍ وائي معاهده به افغانستان کې د کال ٢٠١۴ ورستو، کله چې به امریکائي پوځونه د افغانستان نه بیرته تگ ووکړې، د دواړو هیوادونو په منځ کې د همکارۍ د پاره تگ لاره ووټاکي. ددې نه علاوه هغه وویل معاهده به افغانستان کې د خصوصي عملیاتو او د شپې په وخت د کاروائي د پاره هم تگ لاره ووټاکي. جانان موسا زۍ وائي لوظنامه به د امریکا او افغانستان په منځ کې د اوږ مهاله سټرټیجیک همکارۍ د پاره چوکاټ تیار کړې او امید دې چې په شکاگو کې د نیټو د سر مشرانو د غونډې وړاندې یا هم په دغه موقع به يي د دواړو هیوادونو صدران لاس لیک کړې. افغانستان کې د امن په موضوع خبرو کې جانان موسازۍ وویل څه رنگ چې غربي هیوادونه افغانستان کې د جنگ نه د سړیه یا وار فټیگ ښکار دي هم دغه رنگ افغانان هم د تیرو څو لسیزو راهسې د جنگونونه سړې شوې دي او خپل هیواد کې امن غواړي. طالبانو او د حکومت نورو مخالفینو سره د سولې د خبرو په حقله جانان موسا زۍ وویل افغان حکومت غواړي چې د طالبانو سره دې نیغ په نیغه خبرې اترې ووکړی شي، او دا چې طالبانو یو واضحه درک وولري نو په دې خاطر د قطر په رنگ یو مسلمان هیواد کې د طالبانو دفتر پرانستلی شو. هغه وویل طالبانو سره مزاکرات څه تصوراتي خبره نه ده ځکه چې د طالبانو د طرفه ښکاره کړی شوې ده چې د هغۍ په دفتر کې اهم طالب مشران دي چې غواړي د مسلې حل راویستلی شي. جانان موسا زۍ زیاته کړه چې د مزاکراتو تر هاغه وخت پور نتائأ نشې راوتی تر څو سیمه کې موجود هیوادونه هم مرسته وونه کړي. جانان موسازۍ زیاته کړې په دې لړ کې د صدر حامد کرزۍ د پاکستان د سفر په ترڅ کې ډیر پرمختگ شوی دی. جانان موسازۍ وائي د امن خبرې اترې یو لوې عمل دی او دا په یو څو هفتو یا میاشتو کې نشې ترسره کیدی. دا به ډیر وخت اخلي. هغه وویل دامن د پاره خبرې اترې لا د اعتماد سازۍ په پړاؤ کې دې په دې کې د گوانټانامو نه د طالب قیدیانو قطر ته منتقلي هم شامله ده. جانان موسازۍ وائي طالبان هم باید دا واضحه کې چې دوې د سیاسي عمل او د عمل د عمل ملاتړ کوي او ددې ورستو به بالاخر نیغ په نیغه خبرې اترې د افغان استازو د طرفه کولی شي.